《游慧林寺以三峡炎蒸定有无为韵得定字是日欲》
宋代·陈与义

我如东郊马，欹侧甘瘦病。
今晨举足轻，起行得幽胜。
抚窗唤懒融，槁面初出定。
眼中无长物，坐久炉烟正。
门前几乌帽，来往送朝暝。
岂知帽影边，有地白日静。
宝阁阴肃肃，童子色不令。
年来惜违人，一笑取归径。
愿言捐何肉，终岁奉清净。
檐铎岂印吾，出门有余听。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。